Alituntunin sa Pagpapanatili ng Wastong Gawain
02 Ang Paraan Natin ng Pagtatrabaho Ang Hangarin sa 2020 at ang ating layunin na Mga Materyal na Solusyon sa Pagpapaunlad ng Buhay na magbibigay sa lahat ng nasa Sibelco sa kung anong gusto nating makamit, natutulungan tayong manatiling nakatuon at maipahayag ang gusto nating makamit na ambisyon. Bibigyan nito ng direksyon ang ating negosyo sa loob ng mga susunod na taon, na makakatulong sa ating maging global at market driven, makapagbigay ng mga materyal na solusyon, maging mahusay pagdating sa operasyon, makabuo ng nakakahimok na kultura at maging pinakamahusay sa abot ng ating makakaya. Layunin nating makapagbigay ng Mga Materyal na Solusyon sa Pagpapaunlad ng Buhay. Upang mapanatili ang katayuang ito, kailangan natin isagawa ang ating negosyo sa isang sustainable at responsableng paraan upang mapahalagahan sa mahabang panahon ang lahat ng ating stakeholder. Upang tulungan kaming isagawa ito, ikinagagalak kong ipakilala ang ating Alituntunin sa Pagpapanatili ng Wastong Gawain. Narito ang mga batayang prinsipyo ng ating mga aktibidad at ibinabalangkas nito kung paano kumilos kapag nagtatrabaho para sa, o sa ngalan ng, Sibelco. Araw-araw, responsibilidad ng bawat isa sa atin na kumilos nang naaayon sa kaligtasan bilang ating pangunahing pagpapahalaga at alinsunod sa apat nating pangunahing gawi - Pagbuo ng Mga Positibong Ugnayan, Pagsasalita, Pagtuklas sa Mga Posibilidad at Pagtupad sa Pangako. Idinisenyo ang Alituntunin sa Pagpapanatili ng Wastong Gawain upang tulungan tayong magtrabaho sa paraang magbibigay-daan sa pag-abot natin sa Hangarin sa 2020 at sa pagbuo ng isang nakakahimok na kultura ng kumpanya. Inaasahan kong papanghawakan ng lahat ng nasa Sibelco ang mga prinsipyo ng ating Alituntunin sa Pagpapanatili ng Wastong Gawain, anuman ang trabaho at tungkulin natin. Nasasabik akong makipagtulungan sa inyong lahat sa pagbuo ng isang matatag na impluwensyang hindi mawawala. Jean-Luc Deleersnyder Chief Executive Officer Mayo 2017
Tungkol sa Alituntunin Pagtugon sa mga paglabag sa Alituntunin Kinakatawan ng Alituntunin sa Pagpapanatili ng Wastong Gawain ng Sibelco (ang Code) ang pangako nating panghawakan ang etikal na mga kasanayang pangnegosyo at maisagawa ang ating mga aktibidad na mapanatili at responsableng paraan, alinsunod sa ating layuning Mga Materyal na Solusyon sa Pagpapaunlad ng Buhay. Kapag may nalaman tayong paglabag sa Alituntunin, at/o sa anumang iba pang patakaran, ito'y ipapatigil at i-uulat natin. May responsibilidad tayong magsalita kung tayo'y may naoobserbahan o kung may nalaman tayong gawain na taliwas sa Alituntunin o patakaran. Hindi tayo maaaring gantihan o parusahan dahil sa pag-uulat ng paglabag o hinihinalang paglabag kung mabuti ang ating intensyon. Idinisenyo ang Alituntunin sa Pagpapanatili ng Wastong Gawain upang tulungan tayong maisagawa ang pang-araw- araw nating gawain sa paraang naaayon sa batas, sa ating Layunin at sa Hangarin sa 2020. Tayo'y magsalita kung naiipit na sa isang nakakalitong sitwasyon at kung ang daloy ng desisyon na nakabalangkas dito sa Alituntunin ay hindi kapaki-pakinabang sa paglutas sa ating problema. Nangangako tayong igagalang ang mga batas at regulasyon ng mga bansa kung saan tayo may operasyon. Maaari tayong mag-ulat ng mga alalahanin sa isang Superbisor o Manager. Gayunpaman, kung hindi tayo kumportableng gawin ito o kung hindi maganda ang mga suhestyon ng Superbisor, maaari tayong dumirekta sa mga kinatawan ng Legal Department, Human Resources Department o Internal Audit. Naglalapat ang Alituntunin sa lahat ng ating empleyado, nasaan mang operasyon sila o anuman ang kanilang trabaho, at pati na rin sa sinumang kumikilos sa ngalan natin. Ang mga ahente, advisor, consultant o iba pang third party ng Sibelco na kumikilos sa ating ngalan ay hinihiling at inaasahang magsagawa rin ng negosyo alinsunod sa mga prinsipyo ng Alituntunin. Maaari din tayong mag-ulat sa email address na ito: Iginagalang natin ang mga pamantayan at prinsipyong nakalatag sa Alituntunin sa kabuuan ng ating mga operasyon, kabilang ang mga joint venture na sakop ng ating impluwensya. Inilalapat natin ang mga pamantayan at prinsipyong ito sa lahat ng ating ugnayan, kabilang ang mga ugnayan natin sa mga customer, supplier, komunidad at iba pang stakeholder, pamahalaan at kasamahan. Alinsunod sa Sibelco Whistle-blower Policy, papanatilihing kumpidensyal ang lahat ng ibabahaging impormasyon, nang naaayon sa batas at sa pangangailangang magsagawa ng sapat na imbestigasyon. Kung tayo'y maiimbitahan, responsibilidad natin na makilahok sa pagsasanay na tumutukoy sa ating Alituntunin. Layunin ng pagsasanay na magbigay ng mga praktikal na pananaw at maipaliwanag sa isang kongkretong paraan kung paano makakatulong sa atin ang Alituntunin na makakilos sa paraang etikal, responsable at sustainable. Kanino mag-uulat ng alalahanin: Nakikipagtulungan tayo sa mga internal at Panlabas audit na isinasagawa sa ating site upang matiyak ang pagpapatupad sa Alituntunin, at ang pagpapatupad sa mga patakaran at prosesong sumusuporta rito. Sa Ating Superbisor o Manager Kinatawan mula sa Legal Department Kinatawan mula sa Human Resources Department Reponsibilidad ng Executive Committee ang pagsubaybay sa pagsunod sa Alituntunin. Kinatawan mula sa Internal Audit Department Ethical Helpline: Responsibilidad ng Internal Audit at ng Legal Department ang pag-uulat sa Executive Committee ng lahat ng mahahalagang isyung ipinaalam. Mayo 2017 03
Mga Pinagtutuunan ng Ating Alituntunin 1. Isang Ligtas at Malusog na Lugar para sa Trabaho Kaligtasan ang pangunahin nating pinahahalagahan at nagsusumikap tayong panatilihing ligtas sa panganib ang ating mga empleyado at kontratista. Ang pagpapatupad ng empleyado sa ating mga programa para sa kaligtasan ay isang mahalagang bahagi ng ating mga pagsusumikap sa buong kumpanya na pamahalaan at kontrolin ang mga pinakaposibleng mangyaring peligro sa atin. Ang kanilang aktwal na karanasan ay nagdadala ng mga praktikal na pananaw sa ating mga programa para sa kaligtasan at kalusugan at lumilikha ito ng mga programang pinagtulung-tulungang buuin at magkakasamang ipinatupad. Susi rin ang isang nakikipagtulungang hanay ng mga empleyado sa programa ng Sibelco na 'Going for Zero' na isang komprehensibong paglapit hinggil sa kaligtasan kung saan pinagsasama ang mga pang-internasyonal na pamantayang pangkaligtasan, ang ating Mga Patakaran sa Pagsagip ng Buhay, at mga kaugalian na pagsasanay na may pantay-pantay na pagsasanay sa bawat empleyado upang maging ligtas. Layunin nitong makapagbigay ng isang ligtas at malusog na lugar para sa trabaho kung saan makakauwi ang lahat sa kani-kanilang bahay nang ligtas mula sa peligro. Ito'y makakamit sa pamamagitan ng aktibong pamamahala sa mga potensyal na peligro sa isang lugar para sa pagtatrabaho kung saan ang lahat ay may pananagutan para sa kaligtasan ng ating mga kasamahan. 2. Isang Nakakahimok na Kultura Mahalaga ang mga tao sa tagumpay ng Sibelco at isang mahalagang bahagi ang ating kultura sa istratehiya natin - ginagamit natin ang ating mga kalakasan upang magkaroon ng isang kulturang tuluy-tuloy na humihimok, nakikipagkaisa at nangangalaga sa pinakamagagaling na tao. Sama-sama tayong nagsusumikap upang makamit ang ating ambisyon sa pagkakaroon ng nakakahimok na kultura, ang mga ito ay:
Upang ang Sibelco ay maging isang kumpanya kung saan natin gustong maging kabahagi
Upang magkaroon ng paggalang sa sarili ang mga tao at upang maramdaman nilang tinatanggap sila
Upang maipakita sa buong Sibelco at mailagay sa mga pangkaraniwan nating proseso para sa mga tao (recruitment, management ng performance, promosyon, development, mga reward) ang mga pangunahin nating gawi, na siyang diwa ng nakakahimok nating kultura
Upang maging mataas ang kahusayan ng mga manager ng Sibelco sa pagtulong sa mga tao na umunlad at makagawa ng kapaki-pakinabang na kontribusyon
Upang maging aktwal na tagapag-ambag ang ating kultura sa performance ng indibidwal at ng team
Upang magkaroon ng isang hanay ng mga empleyadong may iba't ibang pinanggalingan at may pagpapahalaga sa pagtanggap
Upang mairekomenda ng ating mga tao ang Sibelco sa iba 04 3. Mga Modelong Kundisyon sa Pagtatrabaho at Mga Karapatang Pantao Pagtanggap, Paggalang at Pagkakaiba-iba Lubos nating pinapahalagahan at hinihikayat ang pagkakaiba-iba at nagsusumikap tayong magkaroon ng isang kapaligirang may pagpapahalaga sa pagtanggap kung saan mararamdaman ng bawat empleyado na lubos siyang iginagalang, tinatrato nang patas at nang may dignidad. Ang mga pagkakaiba sa edad, kultural na pinagmulan, mga pisikal na kakayahan at kapansanan, lahi, relihiyon, kasarian, sekswal na oryentasyon at marami pang ibang dimensyon ng ating mga empleyado ang nagdaragdag ng halaga sa nakakahimok nating kultura at nakakatulong ang mga ito na makakamit tayo ng mas maraming bagay. Propesyonal na Pag-unlad Kinikilala natin ang kahalagahan ng ating mga tao para sa tagumpay ng Sibelco at nangangako tayong gabayan, turuan at suportahan silang lumago. Nagsusumikap tayong himukin ang pinakamagagaling na talentadong tao at mag-alok sa kanila ng mga pagkakataon upang umunlad. Pagbabawal sa Sapilitang Paggawa Ipinagbabawal natin ang anumang anyo ng sapilitang paggawa sa lahat ng ating operasyon at kinokondena natin ang anumang uri ng pang-aalipin. Hindi natin pinagwawalang-bahala ang anumang di- makataong pakikitungo sa mga empleyado kabilang ang anumang anyo ng pisikal na parusa o pang-aabuso. Pagbabawal sa Pagpapatrabaho sa Mga Bata Nakatuon tayo sa hindi pagpapatrabaho sa mga bata sa lahat ng ating operasyon at hindi natin pinapahintulutan ang pagpapatrabaho sa mga bata sa mga kontratista natin sa ating mga site. Iginagalang natin ang internasyonal na kinikilalang minimum na edad para sa pagtatrabaho sa lahat ng ating operasyon at pagdating naman sa mga bansa kung saan mas mataas ang minimum na edad para sa pagtatrabaho, sinusunod natin ito. Pagbabawal sa Diskriminasyon at panliligalig Ipinagbabawal natin at nagsusumikap tayong alisin ang lahat ng anyo ng ilegal na diskriminasyon, direkta man o hindi, sa lahat ng desisyong may kinalaman sa pagbibigay ng trabaho. Nagsusumikap tayo upang magkaroon ang ating mga empleyado ng isang masayang lugar para sa trabaho na walang panliligalig o intimidasyon. Ang lahat ng empleyado at aplikanteng gustong magtrabaho ay tinatasa batay sa merito, kabilang ang karanasan sa trabaho, mga kinakailangang ugali, mga kakayahan at dating performance. Nagpapatupad tayo ng merito batay sa mga remuneration system at hindi tayo nandidiskrimina batay sa kasarian at mga salik na walang kinalaman sa pagtatrabaho kapag nagtatakda ng sahod.
Pagsunod sa Mga Batas Hinggil sa Minimum na Sahod at Oras ng Pagtatrabaho Nangangako tayong sumunod sa mga pamantayan at batas hinggil sa minimum na sahod at sumunod sa mga batas hinggil sa oras ng pagtatrabaho. 4. Pamamahala at Legal na Pagsunod Malinaw na Pagtatala at Pag-uulat Isinasagawa natin ang ating accounting sa isang paraang tumpak at naaayon sa mga naaangkop na batas at regulasyon sa lahat ng bansa kung saan tayo may operasyon. Ipinapakita ng ating mga book ang aktwal na pinansyal na impormasyon alinsunod sa International Finance Reporting Standards (IFRS). Ipinapaalam natin palagi sa mga shareholder ang lahat ng pagkilos ng kumpanya at impormasyong maaaring kainteresan nila sa pamamagitan ng ating mga proseso sa pamamahala, mga ulat at mga circular. Paggamit ng Mga Ari-arian ng Kumpanya Isinasagawa natin ang lahat ng naaangkop na hakbang at pag-iingat na kailangan upang protektahan ang mga asset ng kumpanya, aktwal man ang mga ito gaya ng kagamitan sa planta, o hindi aktwal tulad ng mga pondo, intelektwal na pagmamay-ari, imbentaryo, information technology at impormasyon at data ng kumpanya, mula sa anumang posibleng peligro o pinsala. Mga Kumpidensyal na Datos Sumusunod tayo sa mga nauugnay na batas hinggil sa kumpidensyal na datos (privacy of data). Pagiging Kumpidensyal, Intelektwal na Pagmamay-ari Mga Information System, E-mail at Social Media May mga patakaran ang Sibelco patungkol sa pagiging kumpidensyal, intelektwal na pagmamay-ari, mga information system, e-mail at social media. Kailangan ng mga empleyadong maunawaan at sundin ang mga patakarang ito. 5. Mga Ugnayan sa Negosyo Ang Mga Mamimili Bilang Sentro Nangangako tayong magbigay sa mga customer ng mga material solution at magawa ito sa pamamagitan ng pagkakaroon ng isang malalim na kaalaman tungkol sa kanila, sa kanilang mga proseso at sa mga pangangailangan nila sa kasalukuyan at sa hinaharap at nangangako tayong higitan ang kanilang mga inaasahan. Gagawin natin ito sa pamamagitan ng paggamit sa ating mga teknikal na kahusayan kasabay ng ganap na pagkilala sa mga customer at malalim na pag-unawa sa kanilang mga plano at layunin. Patas na Kumpetisyon Nakikipagkumpitensya tayo sa merkado sa isang patas na paraan upang manguna sa negosyo sa etikal na paraan, at umiiwas tayo sa kahit na anong ilegal na hakbang pangkalakalan o hindi patas na kasanayan sa pakikipagkumpitensya. Kinokondena natin ang bawat anyo ng gawain upang mawala ang kumpetisyon at pati na rin ang lahat ng uri ng mapanlinlang na gawi at sumusunod tayo sa mga naaangkop na batas hinggil sa kumpetisyon at antitrust sa lahat ng bansa kung saan tayo may operasyon. Pagbabawal sa Panunuhol at Korupsyon Nangangako tayong kumilos sa propesyonal na paraan, sa paraang patas at may integridad sa lahat ng interaksyon at ugnayan nating pangnegosyo saan may tayo may operasyon at ipinagbabawal natin ang panunuhol at korupsyon. Hindi tayo nagbibigay, nag-aalok o nangangako ng kahit na anong may halaga para sa layuning maimpluwensyahan ang isang pampublikomg opisyal o taong gobyerno, empleyado ng kahit na anong kasalukuyan o potensyal na kasosyo sa negosyo ng Sibelco, mga kakumpitensya o mga komunidad upang makuha o mapanatili ang negosyo o anumang bentaheng pangnegosyo. Pagsasalungat ng Interes Inaasahan sa bawat empleyado na kumilos para sa ikabubuti ng Sibelco. Hindi tayo nakikilahok, direkta man o hindi, sa mga aktibidad o interest na nagdudulot ng pagsasalungat sa pagitan ng ating mga personal na interes o ang interes ng ating mga kapamilya o kamag- anak at sa interes ng Sibelco. Hindi natin ginagawa ang mga gawaing magdudulot ng palagay ng pagkakaroon ng pagsasalungat ng interes at hinihikayat namin ang pagkakaroon ng common sense upang maiwasan ang mga ganoong palagay. Mga Regalo, Paglilibang at Mabuting Pakikitungo Dapat sumunod ang mga empleyado sa Mga Patakaran ng Sibelco hinggil sa mga regalo, paglilibang at Mabuting Pakikitungo. Ipinagbabawal ng mga patakarang ito ang mga empleyado na magbigay o tumanggap ng anumang bagay na labis na makakaapekto sa paghuhusga ng tatanggap sa pamamagitan ng paggawa ng isang obligasyong ibalik ang isang malaking pabor o kaya ay paglikha ng isang palagay na may nalabag na mga pamantayan. Mga Bagay na May Kinalaman sa Mga Pamahalaan at Regulasyon Nangangako tayong magpanatili ng matatapat at kapaki-pakinabang na ugnayan sa mga pamahalaan at sa mga opisyal ng mga ito at napapailalim ang mga ugnayang ito sa etikal na gawi. 05
May mga nakalatag tayong naaangkop na hakbang upang matiyak na legal at nakatala ang mga nabayarang buwis at bayarin sa mga awtoritdad, at hindi panunuhol ang mga halagang ibinayad sa mga pampublikong opisyal. Nagbabahagi tayo ng impormasyon sa mga gobyerno sa isang paraang transparent at naaayon sa mga naaangkop na batas at regulasyon. Mga Panlabas na Pakikipag-ugnayan Nakikipag-usap tayo sa media sa pamamagitan ng mga nakatalagang tagapagsalita at alinsunod sa ating mga patakaran sa mga komunikasyon. Kaugnay nito, hinihingi namin sa lahat ng iba pang empleyado na huwag makipag-usap bilang mga kinatawan ng kumpanya nang hindi muna humihingi ng partikular na pag-apruba. Napapanatiling Supply Chain Nagsusumikap tayong makipagsosyo sa mga responsableng supplier, mamahala ng mga peligro, sumunod sa mga batas at magpakita ng integridad sa pagnenegosyo. Nangangako tayong makipagsosyo sa mga supplier na nagsasagawa ng kanilang mga aktibidad sa paraang responsable at sustainable. 6. Mga Ugnayan sa Komunidad Kapaligiran Nangangako tayo sa pagpapababa sa epekto ng ating mga aktibidad mula sa eksplorasyon hanggang sa pagsasara ng minahan, upang makapagbigay ng isang positibong kontribusyon sa mga kapaligiran kung saan tayo may operasyon at upang magamit ang mga pamantayan ng buong Group para maabot ang resultang ito. Pamamahala sa Mga Mapagkukunan at Pangmatagalang Pagpapatuloy Nagsusumikap tayo para sa responsable at epektibong extraction at pagproseso ng mga mapagkukunan upang matiyak na napapababa natin ang ating epekto sa kapaligiran at nama-maximize natin ang halaga ng mga mapagkukunang iyon upang makapagbigay sa ating mga komunidad. Pagpaplano sa Paggamit ng Lupa, Rehabilitasyon at Pagsunod sa Mga Batas Hinggil sa Kapaligiran Kinikilala natin ang kahalagahan ng paggamit ng lupa nang may sapat na konsiderasyon sa mga pangangailangan ng iba at humihingi tayo ng suporta para sa ating mga aktibidad sa kabuuan ng mga proseso ng ating mga operasyon. 06 Lumilikha tayo ng isang positibong impluwensya at responsable tayo sa paggamit ng lupa, na palaging isinasaalang-alang ang mga pangangailangan ng mga lokal na komunidad. Mayroon tayong pamantayan sa pagsasara ng minahan sa antas ng Group, na ipinapatupad bago, habang at pagkatapos ng ating mga pang-operasyong aktibidad, na may layuning makapagbigay ng isang mapapanatiling resultang panlipunan, pangkapaligiran at pang- ekonomiya sa sandaling magwakas na ang mga operasyon. Nagsusumikap tayong protektahan ang ecosystem at isinasaalang- alang natin ang biodiversity at pagpapanumbalik ng habitat sa kabuuan ng proseso ng ating mga aktibidad, mula sa antas ng pagdidisenyo hanggang sa antas ng rehabilitasyon. Binubuo natin ang ating mga aktibidad at operasyon nang naaayon sa kapaligiran at alinsunid sa mga naaangkol na batas at regulasyon hinggil sa kapaligiran. Sinusubaybayan natin - at kung kinakailangan - iniimpluwensyahan natin ang mga batas hinggil sa kalikasan at paggamit ng lupa upang matiyak ang pagsunod ng mga operasyon natin sa kasalukuyan at sa hinaharap. Pagsulit sa Mapagkukunan Sinisikap nating masulit ang paggamit ng enerhiya at mga mapagkukunan hangga't maaari. Namumuhunan tayo sa pag-recycle at responsableng pagtatapon. Nangangako tayo para sa isang treatment na hindi makakasama sa kapaligiran para sa ating industrial waste, sa pamamagitan din ng pag-recycle. Pakikipag-ugnayan sa Komunidad Pinapahalagahan natin ang ating panlipunang lisensiyang magpatakbo at nagsusumikap tayong magkaroon ng positibong papel sa mga komunidad kung saan tayo may operasyon. Nagsusumikap tayong maging "paborito ng bayan" at patuloy na makapagpahusay ng mga paraan kung paano tayo nakakapag-ambag sa kabutihan ng mga komunidad, direkta man o hindi, at makagawa ng mga pagsusumikap na makabuo ng mga ugnayang positibo at kapaki-pakinabang para sa magkabilang panig. Nagsusumikap din tayong makapag-ambag sa edukasyon at pagsasanay ng mga rural na komunidad malapit sa mga lugar kung saan tayo may operasyon. Kinikilala natin ang kahalagahan ng edukasyon para sa sustainability sa kasalukuyan at sa hinaharap. Mayroon tayong mga plano sa pakikipag-ugnayan sa komunidad upang mapagtuunan ang mga posibleng pagmulan ng mga alalahaning mahalaga sa ating mga komunidad at upang matukoy sa isang proactive na paraan ang mga pagkilos para maibsan at/o iwasto ang mga iyon. Pumipili tayo ng mga kasosyo at sponsorship na nakakasuporta sa pandaigdigan nating layunin at pati na rin sa mga layunin natin sa antas ng rehiyon at lokal, kung saan tayo may pangako at kung saan natin sinusuportahan ang ating lokal na komunidad at mga stakeholder.
Kapag aalis na tayo sa isang komunidad na nakasandal na sa mga gawain natin sa negosyo, may aktibo tayong papel na makapag- ambag sa isang paglipat na maingat sa usapin ng ekonomiya at nakakasuporta sa ating mga lokal na komunidad at stakeholder. Nalalapat din ito sa mga bagong acquisition at sa pag-develop ng mga bagong proyekto, dahil nagsasagawa tayo ng mga kumpletong pagtatasa at aktibo tayong nakikipag-usap sa mga komunidad, na nakakatulong sa pagbuo ng pangmatagalan at tuluy-tuloy na usapan at pagbuo ng mga positibong ugnayan. Ang Ating Nakakahimok na Kultura Ang nakakahimok na kultura ng Sibelco ay dulot ng pagpapahalaga natin sa kaligtasan at ng ating mga pangunahing gawi. Ganito ang ating paraan upang makapagpanatili ng etikal na gawi sa negosyo, makakilos nang naaayon sa batas at may integridad, at makapagsulong ng responsableng pagdedesisyon. Ginagabayan tayo ng mga ito patungo sa ating layuning Mga Materyal na Solusyon sa Pagpapaunlad ng Buhay. Kaligtasan Bilang Ating Pangunahing Pagpapahalaga Pinanghahawakan natin ang pinakanangunguna nating priyoridad sa pagpapanatiling ligtas ng ating mga empleyado, bisita at kontratista. Layunin ng ating Going for Zero na programa na makapagbigay ng isang ligtas at malusog na lugar para sa trabaho kung saan makakauwi ang lahat nang ligtas mula sa panganib. Responsibilidad nating lahat ang kaligtasan ng ating mga kasamahan, bisita at kontratista. Bumuo ng Mga Positibong Ugnayan Bumubuo tayo ng mga positibong ugnayan batay sa tiwala at paggalang ng magkabilang panig. Nagsusumikap tayong lahat na lutasin ang anumang hindi pagkakasunduan o isyu sa isang nakakabuting paraan. Iginagalang at sinusuportahan natin ang ating mga kasamahan, customer, supplier at komunidad at nagsusumikap tayong matiyak na kapaki-pakinabang para sa magkabilang panig ang ating mga ugnayan at nakakapaghatid ang mga ito ng pangmatagalang benepisyo. Magsalita Pinag-uusapan natin ang mga bagay-bagay at nag-aambag tayo sa mga talakayan sa paraang nakakabuti. Aktibo nating hinihikayat ang lahat ng empleyadong magsabi ng mga alalahanin. Bukas tayo at transparent, nagbabahagi tayo ng mga ideya sa mga manager, kasamahan at iba pa, at nagbibigay at humahanap tayo ng napapanahong feedback. Kapag may mga natukoy na problema, tayo ay Nagsasalita. "Tinitingnan natin ito, pinapahinto, at iniuulat." Tumuklas ng Mga Posibilidad Tumutukoy tayo at kinokonsidera natin ang mga alternatibo bago kumilos. Sa "Pagtuklas ng Mga Posibilidad," tinitiyak natin na tumitingin tayo nang labas sa sari-sarili nating team, functional na disiplina, heograpiya at kumpanya upang makahanap ng inspirasyon at humihingi tayo ng opinyon at payo ng iba upang mapahusay ang ating negosyo. Nagsusumikap tayo para umunlad at tinatanggap natin ang pagbabago. Pagtupad sa Pangako Nangangahulugan ang "Pagtupad sa Pangako" na tinutukoy at pinagtutuunan natin ang ating mga priyoridad sa negosyo at nangangako tayong makamit at matupad ang ating mga layunin. Nakatuon tayo sa Hangarin sa 2020, at responsible tayo sa ating mga pagkilos, at personal nating inaako ang mga resulta. 07
Paano Gumawa ng Tamang Desisyon Hindi masasaklaw ng Alituntunin ang lahat ng isyung maaari nating kaharapin sa araw-araw nating trabaho, at pagkatapos itong basahin, maaari pa rin tayong magkaroon ng pagdududa sa ilang sitwasyon. Ang daloy ng pagdedesisyon na nasa ibaba ay makakatulong sa ating gumawa ng tamang desisyon kapag humaharap sa mga ganoong problema. ito ba ay Ligtas? oo: itanong sa iyong sarili alinsunod ba ito sa Hangarin sa 2020 at sa ating layunin? oo: itanong sa iyong sarili magiging kumportable ba ako kung lalabas ito sa isang pahayagan? oo: itanong sa iyong sarili hindi/ hindi sigurado: huminto at maglinaw hindi/ hindi sigurado: huminto at maglinaw hindi/ hindi sigurado: huminto at maglinaw ito ba ay legal? oo: itanong sa iyong sarili ito ba ay naaayon sa nakakahimok nating kultura? oo: itanong sa iyong sarili magiging kumportable ba akong ipaliwa- nag ito sa aking mga kaibigan, kapamilya at katrabaho? oo: magpa- tuloy sa pagkilos hindi/ hindi sigurado: huminto at maglinaw hindi/ hindi sigurado: huminto at maglinaw hindi/ hindi sigurado: huminto at maglinaw Sa pamamagitan ng pagtupad at paglalapat ng lahat ng nasa Alituntunin na ito, nakakabuo tayo ng isang mapapanatiling Sibelco na nakakapagbigay ng positibong kontribusyon sa ating mga komunidad at stakeholder at nakakalikha tayo ng pangmatagalang kapakinabangan.